Marcus (evangelista)

Marcus, evangelista, est auctor secundi evangelii. Sanctus celebratur ab Ecclesia Catholica die 25 Aprilis.

 Vita 

Iohannes, qui cognominatur Marcus, in Actibus Apostolorum et in epistulis quibusdam commemoratus, ut videtur, Evangelista ille est, cuius dies festus agitur ante diem septimum Calendas Maias. Ipse Hierosolymae domicilium habebat; cuius mater Maria dicebatur, et sobrinus Barnabas. Eius domus discipulis usui erat; ubi fortasse Iesus cum Apostolis novissimam cenam fecerat. Marcus autem de eorum numero non fuit. Paulum in primo itinere comitatus, eius vero ardorem non participavit, ita ut a Perge Pamphyliae reversus sit solus Hierosolymam. Barnabam, qui cum Paulo propter eum disceptaverat, comitatus est Cyprum. Deinde se, discipuli loco et interpretis, ad Petrum Romae coniunxit. Tandem Paulo in custodiam tradito ministravit. Omnia, quae narravit in commentariis suis, qui Evangelium dicuntur, - ut sanctus Irenaeus, Tertullianus et sanctus Clemens Alexandrinus demonstrarunt - ea sunt, quae a Petro audierat; qui commentarii inter annos sexagesimum et septuagesimum pro Romanis Christi fidelibus scripti sunt.

 Pinacotheca 

 Nexus externus 

Categoria:Sancti
Categoria:Ecclesia Catholica
Categoria:Scriptores Biblici
Categoria:Scriptores Syropalaestinae Graecoromanae
Categoria:Scriptores de Iesu
Categoria:Auctores Graeci antiqui
Categoria:Nati saeculo 1 a.C.n. aut 1
Categoria:Mortui 63
Categoria:Septuaginta Apostoli